《送王宣慰中斋上温州》
元代·方回

梦草堂边下榻时，隙驹四十五年驰。
东嘉太守真知己，西里先年共赋诗。
前辈风流元不远，故家文献未全衰。
留耕相种书元帅，好与儒坛建鼓旗。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。